**ΑΝΑΚΟΙΝΩΣΗ**

**Πρακτική Άσκηση με Επιδότηση από το ΕΣΠΑ**

**Εαρινό Εξάμηνο 2022 – 2023**

**ΓΙΑ ΦΟΙΤΗΤΕΣ ΤΩΝ ΠΑΝΕΠΙΣΤΗΜΙΑΚΩΝ ΤΜΗΜΑΤΩΝ**

Το Γραφείο Πρακτικής Άσκησης ενημερώνει τους φοιτητές των Τμημάτων του ΕΛΜΕΠΑ που ενδιαφέρονται να πραγματοποιήσουν την πρακτική τους άσκηση το εαρινό εξάμηνο 2022-2023 με επιδότηση από το έργο «Πρακτική Άσκηση του Ελληνικού Μεσογειακού Πανεπιστημίου για το ακαδημαϊκό έτος 2022-2023 /MIS 5183491» - ΕΣΠΑ 2014-2020 για την έναρξη υποβολής αιτήσεων. Τοποθετήσεις φοιτητών του Πανεπιστημίου σε επιδοτούμενες θέσεις ΕΣΠΑ θα γίνουν την 1η Απριλίου καθώς και τους επόμενους μήνες του εξαμήνου με ημερομηνία ολοκλήρωσης πρακτικής το αργότερο έως 31/10/2023, για τους φοιτητές που θα πληρούν τις προϋποθέσεις πραγματοποίησης ΠΑ σύμφωνα με το Πρόγραμμα Σπουδών του Τμήματός τους.

Κατά το τρέχον ακαδημαϊκό έτος οι φοιτητές των Τμημάτων του Πανεπιστημίου μπορούν να υλοποιήσουν πρακτική άσκηση (ΠΑ) μόνο με επιδότηση από το έργο ΕΣΠΑ καθώς σύμφωνα με το ΦΕΚ 187/τΆ/30.9.2022, το άρθρο 69 και οι αποφάσεις που εκδίδονται κατ’ εξουσιοδότηση του άρθρου 416 του Ν.4957/2022 εφαρμόζονται από το ακαδημαϊκό έτος 2023-2024 και εξής. Στο έργο ΕΣΠΑ θα ενταχθούν φοιτητές για την υλοποίηση πρακτικής πλήρους διάρκειας όπως αναφέρεται στο Πρόγραμμα Σπουδών τους (όχι μέρος της πρακτικής) και θα αποζημιωθούν με το ποσό των 280,00 € μηνιαίως συμπεριλαμβανομένης της ασφάλισης για πρακτική άσκηση πλήρους απασχόλησης σαράντα (40) ωρών εβδομαδιαίως.

* **Όλοι οι φοιτητές που ενδιαφέρονται να πραγματοποιήσουν πρακτική άσκηση το εαρινό εξάμηνο 2022-2023 θα πρέπει απαραίτητα να καταθέσουν στη Γραμματεία του Τμήματός τους από Δευτέρα 23/1/2023 έως και Παρασκευή 10/2/2023** [**Αίτηση εκδήλωσης ενδιαφέροντος**](https://praktiki.hmu.gr/wp-content/uploads/2023/01/Αίτηση-Εκδήλωσης-Ενδιαφέροντος-ΠΑ-ΕΛΜΕΠΑ-εαρ-2022-23.docx)**.**
* Οι θέσεις ΠΑ ΕΣΠΑ εαρινού εξαμήνου θα κατανεμηθούν στα Τμήματα με βάση τις παραπάνω αιτήσεις.
* **Οδηγίες** για την Πρακτική Άσκηση φοιτητών του Πανεπιστημίου διατίθενται στον προσωρινό [Κανονισμό ΠΑ φοιτητών ΠΠΣ ΕΛΜΕΠΑ 2022-2023](https://praktiki.hmu.gr/wp-content/uploads/2023/01/%CE%A3%CF%87%CE%AD%CE%B4%CE%B9%CE%BF_%CE%9A%CE%B1%CE%BD%CE%BF%CE%BD%CE%B9%CF%83%CE%BC%CF%8C%CF%82-%CE%A0%CE%91-%CF%86%CE%BF%CE%B9%CF%84%CE%B7%CF%84%CF%8E%CE%BD-%CE%95%CE%9B%CE%9C%CE%95%CE%A0%CE%91-2022-2023.pdf)
* Οι φοιτητές που πληρούν τις προϋποθέσεις του Προγράμματος Σπουδών του Τμήματός τους για έναρξη πρακτικής 1η Απριλίου μπορούν άμεσα να αναζητούν θέσεις πρακτικής άσκησης:

Στην ιστοσελίδα του Γραφείου Πρακτικής Άσκησης <https://praktiki.hmu.gr>

* [Θέσεις Πρακτικής Άσκησης](https://praktiki.hmu.gr/%ce%b1%ce%b3%ce%b3%ce%b5%ce%bb%ce%af%ce%b5%cf%82-%cf%80%cf%81%ce%b1%ce%ba%cf%84%ce%b9%ce%ba%ce%ae%cf%82-%ce%ac%cf%83%ce%ba%ce%b7%cf%83%ce%b7%cf%82/)

Στο Σύστημα Κεντρικής Υποστήριξης της Πρακτικής Άσκησης Φοιτητών ΑΕΙ «[ΑΤΛΑΣ](https://praktiki.hmu.gr/%ce%b1%cf%84%ce%bb%ce%b1%cf%83/)»

* Είσοδος – Προπτυχιακός φοιτητής <http://submit-atlas.grnet.gr>
* Οι φοιτητές κατά τη συνέντευξη/συνεννόηση με τους πιθανούς φορείς θα πρέπει να ενημερώνουν α) για τη διάρκεια της πρακτικής άσκησης όπως αναφέρεται στο πρόγραμμα σπουδών τους και β) ότι δεν έχουν καμία οικονομική υποχρέωση απέναντι στον φοιτητή, η ασφάλιση και αποζημίωση καλύπτεται από το έργο ΕΣΠΑ. Κατεβάστε τις [οδηγίες](https://praktiki.hmu.gr/wp-content/uploads/2023/01/Οδηγίες-προς-φορέα-απασχόλησης-φοιτητή-_Πρακτική-Άσκηση-2022-23-ΠΠΣ-ΕΛΜΕΠΑ.pdf) για τους φορείς απασχόλησης φοιτητών ΕΛΜΕΠΑ

Εντός του Φεβρουαρίου θα ανακοινωθούν οι διαθέσιμες θέσεις ΕΣΠΑ ανά Τμήμα και οδηγίες αίτησης έναρξης ΠΑ για τους ενδιαφερόμενους φοιτητές.

Για περισσότερες πληροφορίες απευθυνθείτε στο Γραφείο Πρακτικής Άσκησης του Πανεπιστημίου ή στον [Υπεύθυνο πρακτικής άσκησης Τμήματος](https://praktiki.hmu.gr/%cf%83%cf%85%ce%bd%ce%b5%cf%81%ce%b3%ce%b1%ce%b6%cf%8c%ce%bc%ce%b5%ce%bd%ce%b1-%cf%84%ce%bc%ce%ae%ce%bc%ce%b1%cf%84%ce%b1/).

Γραφείο Πρακτικής Άσκησης

*Τηλέφωνα: 2810 379431, 2810 379472*

*Email:* [*gpa@hmu.gr*](mailto:gpa@hmu.gr)

*Web Address:* <https://praktiki.hmu.gr/>